OSP เข้าซื้อหุ้น “OSPVTA” 60% รุกขายเครื่องดื่มชูกำลังในเวียดนาม
OSP เข้าซื้อหุ้น “OSPVTA” 60% รุกขายเครื่องดื่มชูกำลังในเวียดนาม พร้อมคาดว่าจะมีรายได้จากการเริ่มประกอบกิจการตั้งแต่ปี 2562
OSP เข้าซื้อหุ้น “OSPVTA” 60% รุกขายเครื่องดื่มชูกำลังในเวียดนาม พร้อมคาดว่าจะมีรายได้จากการเริ่มประกอบกิจการตั้งแต่ปี 2562
5 พ.ย. 2562

บริษัท โอสถสภา จำกัด (มหาชน) หรือ OSP แจ้งว่าเมื่อวันที่ 1 พ.ย.ที่ผ่านมา Osotspa Enterprises Singapore Pte. Ltd. ซึ่งเป็นบริษัทย่อยของบริษัท ชำระค่าจองซื้อหุ้นใน Osotspa VTA Joint Stock Company (OSPVTA) จำนวน 34,500 ล้านเวียดนามดอง เพื่อเข้าลงทุนในหุ้น OSPVTA ตามข้อตกลงและเงื่อนไขตามสัญญาการลงทุน
โดยถือหุ้น 60% ร่วมกับ Vietnam Trade Alliance Joint Stock Company ซึ่งเป็นบริษัทท้องถิ่นที่ดำเนินธุรกิจจัดจำหน่ายผลิตภัณฑ์เครื่องดื่มในประเทศเวียดนาม จะถือหุ้นสัดส่วน 40%
ทั้งนี้ ส่งผลให้ OSPVTA จะเป็นบริษัทย่อยของบริษัท ที่จะประกอบธุรกิจจำหน่ายผลิตภัณฑ์เครื่องดื่มบำรุงกำลังของบริษัท ในประเทศเวียดนาม และคาดว่าจะมีรายได้จากการเริ่มประกอบกิจการตั้งแต่ปี 2562 โดยการลงทุนครั้งนี้เพื่อเป็นการขยายธุรกิจต่างประเทศ